Diari Oficial de la Generalitat Valenciana


Sumari del DOGV 9460, del 31-10-2022 (2022/9829)

Extracte de la Resolució rectoral de la Universitat Miguel Hernández d'Elx, de 21 d'octubre de 2022, per la qual es convoquen les ajudes a la promoció de la innovació en la construcció 2022 de la Càtedra Krystaline-UMH d'Economia i Eficiència en Construcció.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9829


Data del document
:   21-10-2022

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució rectoral de la Universitat Miguel Hernández d'Elx, de 21 d'octubre de 2022, per la qual es convoquen les ajudes a la promoció de la innovació en la construcció 2022 de la Càtedra Krystaline-UMH d'Economia i Eficiència en Construcció. [2022/9829]  
BDNS (identif.): 655423.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/655423  
  
Primer. Persones beneficiàries  
Persones físiques de l'àmbit acadèmic i professional, la formació dels quals estiga relacionada amb les infraestructures, independentment del país on s'haja dut a terme, que en el moment de la presentació de la seua candidatura, hauran de ser graduats o estudiants d'últim curs en l'àrea esmentada, i es valorarà l'especialització en Hidrologia, de manera independent o en el marc d'universitats, empreses, centres públics i entitats públiques i privades vinculades a la ciència, el coneixement, la innovació tecnològica i la investigació.  
  
Segon. Objecte  
Ajudes per a fomentar la generació i l'avanç significatiu del coneixement científic i la investigació de qualitat sobre la construcció eficient i l'economia, des de qualsevol àrea de coneixement (ciències fisicotècniques, ciències socials i humanitats).  
  
Tercer. Bases reguladores  
La convocatòria està publicada en l'URL:  
https://boumh.umh.es/files/2022/10/ES\_U05500001\_2022\_DOCH-0000000000000000000245081.pdf  
  
Quart. Quantia  
L'assignació màxima de les ajudes serà de 3.000 euros, que consistirà en una borsa mensual de 500 euros al mes durant tres mesos, prorrogables durant tres més, per a un únic beneficiari.  
  
Cinqué. Termini de presentació de sol·licituds  
El termini de presentació de sol·licituds obrirà l'endemà de la data de publicació de l'extracte d'aquesta convocatòria en el DOGV, i la durada del mateix serà de 10 dies hàbils des de la publicació.  
  
  
Sisé. Altres dades  
Junt amb el qüestionari de sol·licitud de l'ajuda a la innovació tecnològica, s'ha d'aportar la documentació següent:  
1. Qüestionari de sol·licitud de l'ajuda a la innovació tecnològica.  
2. Currículum.  
3. Còpia escanejada dels títols o certificats acadèmics dels quals s'estiga en possessió.  
4. Fotocòpia de document personal (DNI, passaport, cèdula).  
5. Si el treball es desenvoluparà en el marc d'una universitat, centre públic o privat, empresa o centre d'investigació, es requerirà una carta de presentació del responsable d'aquest.  
6. Document signat pel responsable de l'entitat que expresse l'acceptació del centre en el qual es desenvoluparà la innovació tecnològica.  
  
  
Elx, 21 d'octubre de 2022.- El rector: Juan José Ruiz Martínez.